****

Melding til fiskere og kjøpere av pelagisk råstoff til konsum

Bergen, 30. oktober 2017

**TERMINAVTALER**

Som kjent iverksatte Norges Sildesalgslag som en prøveordning terminavtaler som en alternativ omsetningsform med virkning fra 1. juni 2016, jfr Rundskriv 15/16 «Terminavtaler».  Så langt har vi ikke hatt omsetning på denne omsetningsformen.  Det er imidlertid et par forhold knyttet til budgivning relatert til terminavtaler med henvisning til NVG-sild og nordsjøsild til konsum vi ønsker å orientere nærmere om:

**NVG-sild:**  Bud i 2. halvår 2017 på terminavtaler vil bli regnet ut med grunnlag i følgende størrelsesfordeling (fordelingen er identisk til sluttseddeltall for all omsatt NVG-sild til konsum i 2. halvår 2016 gjennom Norges Sildesalgslag):

|  |  |
| --- | --- |
| Gr. 1 (sild med vekt på 350 g og mer) | 61 % |
| Gr. 2 (sild med vekt mellom 300 g og 349 g) | 24 % |
| Gr. 3 (sild med vekt mellom 200 g og 299 g) | 13 % |
| Gr. 4 (sild med vekt mellom 125 g og 199 g) | 2 % |
| Gr. 5 (sild med vekt under 125 g) | 0 % |

OBS!  Bud på termin-auksjonen skal til enhver tid minimum være minsteprisene for de angjeldende sortimentene.

**Nordsjøsild:**  Bud på terminavtaler skal oppgis i øre pr gram gjennomsnittsvekt i fangsten, jfr Rundskriv 15/16.  Videre skal gjeldende minstepriser i alminnelighet overholdes ved termin-omsetning.

Minstepris på nordsjøsild ved termin-omsetning i 2. halvår 2017 er gitt ved ordinær minstepris nordsjøsild Gruppe 1 dividert på 188 gram (188 gram er sammenfallende med gjennomsnittlig vektet innmeldt størrelse på nordsjøsild i 2. halvår 2016).  For nordsjøsild omsatt på terminauksjon i uke 44 (30.10.17-05.11.17) vil minsteprisen være gitt ved 1,8351 øre pr gram gjennomsnittsvekt (kr 3,45 pr kg / 188 gram).

Ved fremtidige endringer i den ordinære minsteprisen som følge av den dynamiske minsteprisreguleringen, vil derfor også minsteprisen på nordsjøsild på terminauksjon bli gjenstand for endring.

Dette til deres orientering.»

Med vennlig hilsen

**NORGES SILDESALGSLAG**

Knut Torgnes

Roald Oen